CELEX: 62012CA0579
Language: et
Date: 2013-09-19 00:00:00
Title: Kohtuasi C-579/12 RX II: Euroopa Kohtu (neljas koda) 19. septembri 2013 . aasta otsus — Euroopa Komisjon versus Guido Strack (Üldkohtu otsuse T-268/11 P uuesti läbivaatamine — Avalik teenistus — Komisjoni otsus, millega keelduti sellise tasulise põhipuhkuse ülekandmisest, mida hageja ei saanud arvestusperioodil kasutada pikaajalise haiguspuhkuse tõttu — Euroopa Liidu ametnike personalieeskirjade artikli 1e lõige 2 — Personalieeskirjade V lisa artikkel 4 — Direktiiv 2003/88/EÜ — Artikkel 7 — Õigus tasulisele põhipuhkusele — Liidu sotsiaalõiguse põhimõte — Euroopa Liidu põhiõiguste harta artikli 31 lõige 2 — Liidu õiguse ühtsuse ja järjepidevuse kahjustamine)

23.11.2013   
            
            
               ET
            
            
               Euroopa Liidu Teataja
            
            
               C 344/36
            
         Euroopa Kohtu (neljas koda) 19. septembri 2013. aasta otsus — Euroopa Komisjon versus Guido Strack
   (Kohtuasi C-579/12 RX II) (1)
   
   (Üldkohtu otsuse T-268/11 P uuesti läbivaatamine - Avalik teenistus - Komisjoni otsus, millega keelduti sellise tasulise põhipuhkuse ülekandmisest, mida hageja ei saanud arvestusperioodil kasutada pikaajalise haiguspuhkuse tõttu - Euroopa Liidu ametnike personalieeskirjade artikli 1e lõige 2 - Personalieeskirjade V lisa artikkel 4 - Direktiiv 2003/88/EÜ - Artikkel 7 - Õigus tasulisele põhipuhkusele - Liidu sotsiaalõiguse põhimõte - Euroopa Liidu põhiõiguste harta artikli 31 lõige 2 - Liidu õiguse ühtsuse ja järjepidevuse kahjustamine)
   2013/C 344/63
   Kohtumenetluse keel: saksa
   
      Pooled
   
   
      Apellant: Euroopa Komisjon
   
      Teine menetlusosaline: Guido Strack
   
      Ese
   
   Euroopa Liidu Üldkohtu 8. novembri 2012. aasta otsuse kohtuasjas T-268/11 P: komisjon vs. Strack uuesti läbivaatamine
   
      Resolutsioon
   
   
               1.
            
            
               Euroopa Liidu Üldkohtu (apellatsioonikoda) 8. novembri 2012. aasta otsus kohtuasjas T-268/11 P: komisjon vs. Strack kahjustab liidu õiguse ühtsus ja järjepidevust, kuna — eirates õigust tasulisele põhipuhkusele liidu sotsiaalõiguse põhimõttena, mis nüüd on sätestatud Euroopa Liidu põhiõiguste harta artikli 31 lõikes 2 ja ette nähtud Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artiklis 7, nagu seda on tõlgendatud Euroopa Liidu Kohtu praktikas — Üldkohus tõlgendas apellatsioonikohtuna:
               
                           —
                        
                        
                           Euroopa Liidu ametnike personalieeskirjade artikli 1e lõiget 2 nii, et see ei hõlma direktiivis 2003/88 sätestatud tööaja korralduse, eelkõige tasulise põhipuhkusega seotud nõudeid, ning
                        
                     
                           —
                        
                        
                           sellest tulenevalt personalieeskirjade V lisa artiklit 4 nii, et õigus kanda üle selles sättes seatud piirist rohkem põhipuhkust on ainult siis, kui tegemist on takistusega ametniku teenistusest sõltuvatel põhjustel.
                        
                     
         
               2.
            
            
               Tühistada nimetatud Euroopa Liidu Üldkohtu otsus.
            
         
               3.
            
            
               Jätta Euroopa Komisjoni apellatsioonkaebus Euroopa Liidu Avaliku Teenistuse Kohtu 15. märtsi 2011. aasta otsuse peale kohtuasjas F-120/07: Strack vs. komisjon rahuldamata.
            
         
               4.
            
            
               Mõista Euroopa Komisjonilt välja G. Stracki kohtukulud uuesti läbivaatamise menetluses ja Euroopa Liidu Üldkohtus toimunud menetluses.
            
         
               5.
            
            
               Jätta Euroopa Liidu Nõukogu ja Euroopa Komisjoni kohtukulud uuesti läbivaatamise menetluses nende endi kanda.
            
         
               6.
            
            
               Jätta Euroopa Komisjoni kohtukulud Euroopa Liidu Üldkohtus toimunud menetluses tema enda kanda.
            
         
      (1)  ELT C 71, 9.3.2013.